# ПРАТЕНИЧКО ПРАШАЊЕ

Од пратеникот Флора Кадриу, поставено на

62-та седница на Собранието на Република Македонија,

одржана на 25 јуни 2009 година

Пратеничкото прашање гласи:

Изменувањата и општествените збиднувања и религиозните збудну­ва­ња зависат од секојдневниот живот. Се разбира, одделно, посебно во концептот на глобализацијата, како процес што го гледа светот како заедничка земја за живеење и дејствување.

Но, за современата модерна држава, таа не се спротиставува на религијата и се идентификува со неа. Модерната држава, современата создава демо­кра­тски форми на владеење и се појавуваат тенденции за создавање и развој на неутрална политика кон сите етнички заедници, се разбира со заедничка цел да се заштити и зачува плурализмот на религијата.

Република Македонија е модерна држава, има тенденции да развива демократски модели на владеење и, според Уставот и членот 19, ставовите 1, 2, 3 и 4 секој граѓанин на Република Македонија е слободен во религиското самоопределување, слободен е да одлучува за религиското определување на индивидуален или колективен начин, групно. Според ставот 3 на членот 19 од Уставот на Република Македонија, се разбира, освен петте поголеми верски заедници кои дејсвуваат, функционираат во Република Македонија, но и сите други верски заедници и религиозни групи се одделени од државата и се рамноправни според законот. Со тоа, Македонија се определила да биде секуларна држава. Со тоа, институциите на државата и религиозните инсти­ту­ции не се мешаат меѓусебе и делуваат автономно, независно. Така треба да биде.

Но, дали реалноста е таква, во секојдневието, кај граѓаните? Со сите случувања, секојдневни, се создава перцепција за религиозна релација, токму со дневната политика во Македонија. Тие не можат да воспостават една гранична демаркација, меѓутоа тоа што е државно и што верско. Тоа го кажувам бидејќи сите знаете дека на ниво на Владата е донесена политичка одлука за изградба на црква на плоштадот во главниот град на Република Македонија. Ова го кажувам поради тоа што според начелото на секула­ризам, фактички, верските заедници се тие кои треба да градат нови верски објекти.

Но, може да разбереме од аспектот на Законот за денационализација, бидејќи овие верски заедници уште не ги добиле своите имоти назад. Но, во ниту една секуларна држава не се предвидува државата од Буџетот да издвојува пари за изградба на нови објекти, на овие верски институции. Може да се зборува за рестраврација, реконструкција или обнова, но не може да зборуваме за изградба на нови објекти.

Кога сме тука, дозволете ми да спомнам дека Исламската верска заедница во Република Македонија има 13 години како покренала иници­ја­тива за изградба на Бурмали џамијата, на своја локација, каде што стојат темелите.

Не сакам да зборувам за тоа колку е значајно во 21 век да се изградат такви верски објекти на плоштади и да се гради, бидејќи сите знаеме дека сите плоштади што имаат катедрали и цркви што ги има во европските главни градови се изградени од историска потреба, политичка и културна од тоа време. Тие се повеќето од средновековието. Има повеќе децении како вакви објекти не се градат на плоштадите на европските градови.

Во врска со Бурмали џамијата, треба да нагласам дека Коорди­нати­в­ното тело два пати има упатено барање кон Владата за изградба на оваа џамија, за што има факти и аргументи дека постоела. Сега, се поставува прашањето, ако се гради црквата, а не се дозволува да се гради џамијата, дали е ова во ред? Дали тоа претставува еден вид на дискриминација на верска основа во однос на граѓаните на Република Македонија? Пред се, се крши и духот на Охридскиот договор. Велам духот, бидејќи се врши маргинализација на другите етнички задници. Фактички, не се врши пропорционална поделба на финансиските средства за сите задници. Дали заслужуваат граѓаните на градот Скопје да бидат поделени?

Во Скопје не живеат само граѓани со православна вероисповест. Секоја почит, но во градот Скопје живеат и работат и дејствуваат и граѓани со исламска верска исповест и тие се околу 40% на целата територија на Република Македонија, се работи за Албанци, Турци, Бошнаци и Роми кои се со исламска верска припадност.

Моето прашање се однесува на заменикот премиер кој се занимава со имплеменатација на Охридскиот договор. Во Охридскиот договор не се работи само за вработување, бидејќи е многу значајно, и не може да биде само како биро за вработување овој Секретаријат, туку треба да се занимава со имплементација на духот на Охридскиот договор во полно значење на зборот. Пропорционална застапеност во сите сфери во сите сегменти, општествени но и во живеењто.

Ако Владата донесува политичка одлука за градење црква, која е улогата и што ќе преземе овој Секретаријат во оваа насока, бидејќи претставникот е од редовите на ДУИ, албанскиот политички субјект во Владата. Како што прочитав, премиерот не се спротиставува во оваа насока, ја упати верската заедница да се обрати на процедурален начин, законски начин. Така што, мислам дека треба, неопходно е оваа работа да се заврши. Ако се донесе политичка одлука за црквата, мора да се донесе и политичка одлука за џамијата, значи инфериорноста на ДУИ треба да положи сметка пред граѓаните.

Прашањето го поставувам до заменикот на претседателот на Владата на Република Македонија Абдулаќим Адеми.